મોટી સંખ્યામાં ટ્યુનિશિયન મહિલાઓએ આરોપ મૂક્યો હતો કે જ્યારે પણ તેઓ Emirates દ્વારા ગલ્ફ દેશોમાં સફર કરે છે ત્યારે ત્યારે તેમના વિસાનું લાંબા સમય સુધી પરીક્ષણ કરવામાં આવે છે અને આ બધું તેમને રંગભેદી અને જાતિવાદી લાગી રહ્યું છે. આ મહિલાઓનું એમ પણ કહેવું હતું કે આ પ્રકારે વધારાના પરીક્ષણોને લીધે તેમને પોતાની સફર શરુ કરવામાં અત્યંત મોડું થાય છે અને ઘણીવાર તો તેમને ફ્લાઈટ ગુમાવવાનો વખત પણ આવ્યો છે. ટ્યુનિશિયા સરકારે Emirates પર પ્રતિબંધ મુકતા સમયે નોંધ્યું હતું કે જ્યાં સુધી એરલાઈન્સ આ પ્રકારે રંગભેદ અને જાતિભેદના આધારે પોતાના દેશની મહિલાઓનું અપમાન બંધ નહીં કરે અને આંતરરાષ્ટ્રીય કાયદા અનુસાર ફરીથી કામ કરતી નહીં કરે ત્યાંસુધી આ પ્રતિબંધ જાળવી રાખવામાં આવશે.